Јадиковање
Што си боља, мила мати моја,
Што си боља, што си ме удала,
Кад ме ниси за швалера дала,
За швалера, за кога сам тела;
Већ си мене за недрагог дала -
Боље да си мене закопала!
Да је дивит Тиса вода ладна,
Бело перје крила соколова,
А артија Молско поље равно,
Да диктирам три године дана
А да пишу три писара млада -
Још ти неби изказала јада!

Извор  
Стеван Бошковић. 1863. Бачванске песме. Печатња Игњата Фукса: Нови Сад. стр. 81- 82.

Српске лирске народне песме‎
Бачванске песме